JMT อวดกำไรไตรมาส 2 โต 53% แตะ 227 ลบ. พ่วงปันผล 0.45 บ./หุ้น XD 26 ส.ค.นี้
JMT อวดกำไรไตรมาส 2 โต 53% แตะ 227 ลบ. จากช่วงเดียวกันเมื่อปีก่อนมีกำไร 148 ลบ. ขณะที่งวด 6 เดือน กำไรเพิ่มขึ้น 48% มาที่ 434 ลบ. จากช่วงเดียวกันเมื่อปีก่อนมีกำไร 293 ลบ. พ่วงปันผล 0.45 บ./หุ้น XD 26 ส.ค.นี้ เคาะวันจ่าย 9 ก.ย.63
13 ส.ค. 2563

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากมีรายได้รวมเท่ากับ 762.4 ล้านบาท เพิ่มขึ้นจากช่วงเดียวกันเมื่อปีก่อน 170.6 ล้านบาท หรือเพิ่มขึ้น 28.8% ขณะที่ต้นทุนการให้บริการ เท่ากับ 209.8 ล้านบาท ลดลง 19.4 ล้านบาท หรือลดลง 8.5% เมื่อเปรียบเทียบกับไตรมาสเดียวกันของปีก่อนหน้า
พร้อมกันนี้ บริษัทยังประกาศจ่ายปันผลจากงวดดำเนินงานวันที่ 1 ม.ค. 2563 ถึงวันที่ 30 มิ.ย. 2563 อัตราจ่ายเป็นเงินสด (บาทต่อหุ้น) 0.45 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 26 ส.ค. 2563 และกำหนดจ่ายเงินปันผลในวันที่ 9 ก.ย. 2563